สวัสดีค่ะ เมื่อช่วงเดือนพฤศจิกายน ประจำเดือนฉันมาแค่1 วัน พอเดือนธันวาคม ประจำเดือนฉันมา2วัน ซึ่งปกติในเดือนก่อนประจำเดือนจะมา3วัน และในตอนที่ยังไม่มีลูกประจำเดือนฉันมา7วัน แต่พอหลังจากมีลูกก็มาแค่3วัน ทุกเดือน ตอนนั้นฉันคุมกำเนิดโดยการกินยาคุม แต่ตอนนี้ฉีดยาคุมกำเนิดแบบ3เดือน ประจำเดือนไม่มาเลยค่ะ อยากถามว่าฉันจะมีโอกาสท้องได้มั้ยค่ะ และปกติหรือป่าวที่เมื่อก่อนมีลูกประจำเดือนมา7วัน และหลังมีลูกประจำเดือนลดลงเหลือแค่3วัน
สวัสดีค่ะ การใช้ยาคุมแบบฉีดคุมกำเนิดไม่ว่าจะเป็นแบบฉีดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%จากที่กล่าวมา ถ้าเป็นแบบทุก 3 เดือน ซึ่งเป็นยาคุมประเภทฮอร์โมนเดี่ยวนั้น มีโอกาสที่จะเกิดผลข้างเคียงเช่นเลือดออกกระปริดกระปรอยทางช่องคลอด ประจำเดือนมาไม่สม่ำเสมอหรือไม่มาได้ น่าจะเป็นผลข้างเคียงจากยามากที่สุด หากยังไม่สบายใจเรื่องการตั้งครรภ์นั้นสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ รอบเดือนช่วงที่ฉีดยาอาจจะมาน้อยลงกว่าตอนที่ไม่ฉีดยาได้ หลังการมีบุตร ไม่น่าจะส่งผลต่อการเปลี่ยนแปลงของรอบเดือนได้โดยตรงค่ะ